**DĖL KONKURSO ROKIŠKIO LOPŠELIO-DARŽELIO „NYKŠTUKAS“ DIREKTORIAUS PAREIGOMS EITI ATRANKOS KOMISIJOS TVIRTINIMO**

2024 m. rugpjūčio 22 d. Nr. MP-108

Rokiškis

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 7 punktu, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo, mokslo ir sporto ministro 2011 m. liepos 1 d. įsakymu Nr. V-1193, 15, 19, 26 ir 33 punktais ir atsižvelgdamas į Nacionalinės švietimo agentūros 2024 m. gegužės 9 d. raštą Nr. SD-1444 „Dėl Nacionalinės švietimo agentūros atstovo teikimo į konkurso direktoriaus pareigoms eiti komisiją“, Lietuvos ikimokyklinio ugdymo įstaigų vadovų asociacijos 2024 m. birželio 7 d. raštą Nr. S-15 „Dėl kandidato delegavimo į konkurso komisijos narius“, Rokiškio rajono savivaldybės visuomenės sveikatos biuro 2024 m. gegužės 8 d. raštą Nr. SD-31 „Dėl kandidato į komisijos narius teikimo“, Rokiškio lopšelio-darželio „Nykštukas“ 2024 m. rugpjūčio 9 d. raštą Nr. S-49 „Dėl kandidatų į komisijos narius teikimo“:

1. T v i r t i n u konkurso Rokiškio lopšelio-darželio „Nykštukas“ direktoriaus pareigoms eiti atrankos komisiją:

Aurimas Laužadis – Rokiškio rajono savivaldybės administracijos Švietimo ir sporto skyriaus vedėjas, konkurso organizatoriaus atstovas (komisijos pirmininkas);

Inga Baltrūnienė – Rokiškio lopšelio-darželio „Nykštukas“ tarybos atstovė;

Gediminas Kriovė – Rokiškio lopšelio-darželio „Nykštukas“ tarybos atstovas;

Virginija Petrauskienė – Nacionalinės švietimo agentūros Kokybės vertinimo departamento Veiklos kokybės priežiūros skyriaus vyriausioji specialistė, Lietuvos Respublikos švietimo, mokslo ir sporto ministro įgaliotos institucijos atstovė;

Audronė Rekertienė – Rokiškio rajono savivaldybės administracijos Švietimo ir sporto skyriaus vyriausioji specialistė, konkurso organizatoriaus atstovė;

Agnė Šapokaitė – Rokiškio rajono savivaldybės visuomenės sveikatos biuro direktorė, Rokiškio lopšelio-darželio „Nykštukas“ socialinių partnerių atstovė;

Saulė Šerėnienė – Kauno lopšelio-darželio „Želmenėlis“ direktorė, Lietuvos ikimokyklinio ugdymo įstaigų vadovų asociacijos atstovė.

2. P a v e d u konkurso atrankos posėdį vykdyti tiesiogiai 2024 m. rugpjūčio 29 d. (konkurso skelbime nustatytą dieną).

Šis potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rita Elmonienė